മുപ്പത്തിയെട്ട് വര്ഷത്തെ കോണ്ഗ്രസ് ഭരണത്തിന് വിരാമം മില്മയില് ഇനി ഇടതുഭരണം തിരുവനന്തപുരം: മില്മയുടെ ഭരണം ഇനി ഇടതുപക്ഷത്തിന്. മുപ്പത്തിയെട്ട് വര്ഷമായി കോണ്ഗ്രസ് കൈവശം വച്ചിരുന്ന കേരള ക്ഷീരോല്പ്പാദക സഹകരണ സംഘം ഇടതുപക്ഷം ഭരിക്കും. മില്മ ചെയര്മാന് ആയി സി പി എമ്മിലെ കെ എസ് മണി തെരഞ്ഞെടുക്കപ്പെട്ടു. അഞ്ചിനെതിരെ ഏഴ് വോട്ടുകള് നേടിയാണ് ഇടതുപക്ഷം ഭരണം ഉറപ്പിച്ചത്. മലബാര് മേഖലയില് നിന്നുള്ള നാല് വോട്ടും അഡ്മിനിസ്ട്രേറ്റീവ് കമ്മറ്റിയിലെ നോമിനേറ്റ് ചെയ്യപ്പെട്ട മൂന്ന് അംഗങ്ങളുടെ വോട്ടും നേടിയാണ് വിജയം. കോണ്ഗ്രസില് നിന്ന് ജോണ് തെരുവത്താണ് കെ എസ് മണിക്കെതിരെ മല്സരിച്ചത്. തിരുവനന്തപുരം മേഖല തെരഞ്ഞെടുപ്പ് വന്നാല് ഈ മേഖല പിടിക്കാനാകുമെന്ന പ്രതീക്ഷയിലാണ് കോണ്ഗ്രസ്.